قصر نور الایمان

قصر نور الايمان برونائی کے سلطان کی سرکاری رہائش گاہ اور حکومت کا مرکزی دفتر ہے۔ یہ سلطنت کی دار الحکومت بندر سری بگاوان کے جنوب مغرب میں 1.9 کلومیٹر کے فاصلے پر واقع ہے۔ سلطان حسن البلقیہ نے اس کی تعمیر کا حکم دیا اور اسے فلپائنی ماہر تعمیرات لیاندرو لوکسن نے ڈیزائن کیا، جو 1984ء میں مکمل ہوا۔ اس کی مجموعی لاگت 1.4 ارب ڈالر تھی۔ 
 تعمیراتی خاکہ 
تصغیر|قصر(محل) نور الايمان
آستانا نور الايمان (یعنی نورِ ایمان محل) کی دروازہ
لیاندرو لوکسن نے اس عظیم الشان محل کو مکمل طور پر ائیر کنڈیشنڈ بنایا، جس کی کل تعمیراتی رقبہ 2,00,000 مربع میٹر ہے اور یہ دنیا کا سب سے بڑا محل شمار ہوتا ہے۔
اس محل میں:

1788 کمرے ہیں ۔

257 باتھ رومز ہیں ۔

5 سوئمنگ پولز ہیں ۔

44 زینے (سیڑھیاں) ہیں ۔

18 لفٹیں (برقی سیڑھیاں) ہیں ۔

ایک بڑی ضیافت گاہ (بینکوئٹ ہال) ہے، جو 5000 افراد کی گنجائش رکھتی ہے ۔

ایک مسجد موجود ہے، جہاں 1500 نمازیوں کی گنجائش ہے ۔

ایک اصطبل ہے جس میں 200 گھوڑوں کے لیے جگہ ہے ۔

ایک گیراج ہے جس میں 110 گاڑیاں پارک ہو سکتی ہیں ۔

محل میں 564 فانوس (چمکتے جھاڑ) اور 51,000 بلب روشنی کے لیے استعمال ہوتے ہیں۔ 
 عوامی رسائی 
تصغیر|دائیں|250px|دعوتوں کا ہال، جس میں 5,000 افراد کے بیٹھنے کی گنجائش ہے

یہ محل عام طور پر عوام کے لیے کھلا نہیں ہوتا، سوائے رمضان المبارک کے موقع پر۔ عید الفطر کی تین روزہ تقریبات کے دوران عوام کو محل میں داخلے کی اجازت دی جاتی ہے۔ ہر سال 1,10,000 سے زائد زائرین محل کا دورہ کرتے ہیں، جہاں انھیں کھانے کی ضیافت دی جاتی ہے اور بچوں میں سبز رنگ کے لفافے بانٹے جاتے ہیں، جن میں رقم ہوتی ہے۔

 حوالہ جات 

زمرہ:1984ء میں مکمل ہونے والی رہائشی عمارات
زمرہ:برونائی کے محلات
زمرہ:صدارتی رہائش گاہیں
زمرہ:برونائی میں 1984ء کی تاسیسات
زمرہ:ویکی ڈیٹا خاصیت 856 کے زیر استعمال صفحات
زمرہ:صفحات مع ویکی ڈیٹا حوالہ جات